AĠĠORNAT: Raġel iweġġa' gravi wara li ttajjar fix-Xewkija
Imtella' Awwissu 20, 2020 - Aġġornata 20 Ta' Awwissu, 2020 1:30pm Raġel ta' 35 sena sofra ġrieħi gravi meta dalgħodu ttajjar fix-Xewkija. Il-Pulizija kienet infurmata bl-inċident fi Triq l-Imġarr għall-ħabta tal-10.30am. Jirriżulta li r-raġel, li huwa Ungeriż, ittajjar minn karozza tal-għamla Suzuki Swift misjuqa minn raġel ta' 23 sena minn Ħal Għaxaq. Ir-raġel milqut ittieħed l-Isptar Ġenerali t'Għawdex b'ambulanza. L-investigazzjonjiet tal-Pulizija għadhom għaddejjin.